Den Nord-Cimbriske Tilskuer, 1830-11-26
Nederlandene. Den nærværende Commandant i Antverpen David Henrich Baron von Chasse er fød i Thiel i Geldern, gaaer i sit 66de Aar og traadte, 10 Aar gammel, som Cadet i hollandsk Tjeneste. Han undveeg som Patriot og tog Deel i den franske Revolution, idet han traade i Republikkens Tjeneste. Hans Tapperhed havde allerede i Aaret 1793 erhvervet ham en Oberstlieutnants Rang; 1795 ledsagede han Pichegru til sit Fædreland, og gjorde 1796 det tydske Feldttog under General Daendels 1799 kjæmpede han i Spidsen for et Jægercorps med Held i Nord=Holland mod Engelænderne; derpaa stred han igjen i Tydskland, erobrede ved Würzburg et østerrigsk Batterie, tjente derpaa 1805, og 6 under Domonceau mod Preussen. J den spanske Krig udmærkede han sig ved sin Kjækhed, og steeg til General; Bounaparte tillagde ham da det bekiendte militaire Æresnavn. Han stod da i Spidsen for de hollandske Tropper. J de snevre Passe i Pyrenæerne reddede han det franske Corps under Grev Erlon, og erholdt da af den daværende Konge af Holland Union-Ordenens Commandeurkors, Tittel af Baron og en Dotation; Napoleon udnævnte ham til Rigsbaron, Ridder af Æreslegionen, og gav ham en Officeers Rang i den franske Armee. J Aaret 1814 fægtede han mod de allierede Hære, som droge mod Paris, og blev saaret. J Aarene 1813 og 14 bleve 3 Heste skudte under ham og 2 saarede. Efter den første Capitulation traadte han igjen som Generallieutnant i hollandsk Tjeneste, udmærkede sig i Slaget ved Waterlod, hvor Hertugen af Wellington anerkjendte hans Fortjenester. Senere levede han i Rolighed, indtil vi nu igjen see ham optræde i Kampens Tummel. - En Privatskrivelse fra Antverpen giver følgende Fortegnelse over de ved det derv. Entrepots Brandødelagte Varer: 15,000 Kister Sukker; 50,000 Ball. Kaffe; 100 Kister og 50 Suroner Jndigo; 1000 Kister Kaneel; 300 Suroner Chinabark; 60 Baller Bomuld; 100,000 Kilogrammer Fernambuk- og 600,000 Campeche- og Guultræ, 3,003,000 Kilogrammer Svovl; 25000 Fade Potaske; 1000 Kister Thee og 1000 Fade Tobak. Fremdeles blev der forbrændt for 100,000 Gylden Horn og Rør, for 200,000 Gylden Piment, Jngefær &c.; for 300,000 Gylden Huder og Haar, for 300,000 Gylden Manufacturvarer: ialt for 15 til 20 Mill. Gylden. Den 8de brændte Sukkeret endnu imellem Gruusdyngerne, saa at man hidindtil ikke har kunnet aabne de bombefrie Kieldere, hvori de flydende Varer ligge. At ogsaa de skulle være fortærede af Jlden, er vel ikke at befrygte: men den vedvarende Hede kan muligt have bedærvet dem. - Grev Friederich af Merode er høitideligen bleven biesat i Berchem. Grev Robiano holdt en Tale ved Graven. J sine sidste Øieblikke skal Grev Merode have protesteret imod de ærgiærrige Hensigter, som man tillagde hans Familie. (Meroderne ere af høi Byrd og ældgammel Adel, de nedstamme nemlig fra de arragoniske Konger, og en af deres Stamfædre, Grev Peter Berengar af Barcelona tog 1147 Deel i Korstoget. Senere formælede han sig med Frøken Adelheide de Roode. Ved en Forkortelse af Orden: Myn Heer de Roode, er Navnet Merode fremstaaet. Familien de Roode derimod nedregner sin Slægt fra en af Roms store Mænd, som skal have bygget Staden Köln. Familien Merode fører endnu det arragoniske Vaaben i sit Skjold.) – Det er moersomt nok, hvad der skrives, at 50 Frisere vare ankomne til Arnheim, for at ville tjene Kongen, men ville ingen Soldatkjole trække paa, og intet Gevæhr bære; de ville altsaa slaaes med Næverne. - OverGeneralen for den brusselske Armee, Nypels, har været fransk Officeer under Napoleon, og mistede i Slaget ved Wagram sin ene Lænd, hvorfore han nu har en af Sølv.